У 208-й сталічнай школе, якую ўзначальвае Людміла Георгіеўна Філімонава, больш за 1000 навучэнцаў. У штаце сацыяльна-педагагічнай і псіхалагічнай службы ўстановы — два сацыяльныя педагогі і псіхолаг. А.М.Сінюк працуе ў школе 11 гадоў, а яе агульны педагагічны стаж складае 25 гадоў. У свой час, пасля заканчэння Магілёўскага дзяржаўнага ўніверсітэта імя А.А.Куляшова, жанчына працавала ў дзіцячым садку па спецыяльнасці: метадыстам і загадчыцай. Але, калі мужа-ваеннаслужачага перавялі ў Мінск, прыйшлося мяняць работу. Вось тады пасля перападрыхтоўкі ў Акадэміі паслядыпломнай адукацыі А.М.Сінюк атрымала спецыяльнасць “Ідэалагічная і выхаваўчая работа ў сферы адукацыі”, пасля чаго і прыйшла ў школу № 208.